الجيم الصعيديه

الجيم الصعيديه هى جيم بتتنطق دال يعنى مثلا جمل بتتنطق دمل ومنطقه الصعيد مشهوره بانها بتنطق الجيم دال وطريقه نطق الجيم دال مش موجوده فى اى مكان فى الشرق الاوسط غير فى الصعيد.

 سبب التسميه 
اتسمت بالجيم الصعيديه لانها موجوده فى صعيد مصر بس ومش موجوده فى اى مكان تانى فى الشرق الاوسط.
 سبب النطق 
الجيم الصعيديه اللى هى نطق الجيم دال هى بسبب تأثير لهجات اللغه القبطيه على اللغه العربيه فى مصر وخاصه الصعيد.

اهل الصعيد فضلوا يتكلموا باللغه القبطيه فتره كبيره لحد القرن 15 الميلادى خاصه ريف الصعيد وده اتسبب فى صعوبه عندهم فى نطق بعض الحروف زى ما هى موجوده فى اللغه العربيه ومنها حرف الجيم اللى نطقوه دال وغيرها كتير والمقريزى وهو مؤرخ مصرى مشهور وهو عاش فى القرن الخامس عشر الميلادى قال فى كتبه ان ناس كتير فى الصعيد فى زمنه كانوا بيتكلموا اللغه القبطيه لدرجه ان فيه ناس وخاصه النساء فى الصعيد مبيعرفوش يتكلموا اللغه العربيه خالص.

 طريقه النطق 
الجيم الصعيديه بتعتمد على ابدال صوت الجيم بالدال والصوتين ليهم صفتي الانفجار والجهر بس بيختلفوا في مكان خروج الصوت. صوت الجيم بيطلع لما وسط اللسان يلمس وسط سقف الحلق اما صوت الدال بيطلع لما طرف اللسان يلمس وراء السنان اللي فوق. ولما اللسان يتحرك لقدام كده الصوت بيطلع د بدل ج يعني الشخص ممكن يقول "دمل" بدل "جمل" وهكذا.
 مصادر 

تصنيف:لغات